 
عہدِ نامہ قدیم کی بنیادیں – ماڈیول  4 – ایک پرتشدد دنیا
تبادلہِ خیال کے سوالات

1. 	اس سبق میں آپ نے سب سے اہم بات کیا سیکھی؟ یا کوئی ایسی چیز جو آپ کی سمجھ میں نہیں آئی؟
2. 	پیدائش 6 : 1-8 میں موسیٰ نے کن خطرناک واقعات کا ذکر کیا؟ خدا نے ان پر کیا ردعمل دیا؟
3. 	پیدائش 4 : 1–6 : 8 کی ادبی ساخت موسیٰ  کی تحریر کے مقصد کے بارے میں کیا ظاہر کرتی ہے؟
4. 	موسیٰ نے ابتدائی تاریخ اور اپنے زمانے میں تشدد اور امید کے درمیان کیا تعلق بیان کیا؟
5. 	موسیٰ  کیا چاہتا تھا کہ بنی اسرائیل ابتدائی تاریخ اور اپنے زمانے کے تعلق  پر کیسے ردعمل دیں؟
6. 	پیدائش 6 : 3 انسانوں کے گناہوں پر خدا کےتحمل  کے بارے میں کیا بتاتا ہے؟
7. 	آج کی دنیا کن پہلوؤں  میں پیدائش 4–6 کے زمانے سے مشابہت رکھتی ہے؟
8. 	آج ہمیں تشدد اور برائی سے نجات کی امید کہاں سے  ملتی ہے؟
9. 	کیا آپ اپنی زندگی میں کسی " جبار" کی شناخت کر سکتے ہیں؟ وہ کیا ہیں؟ آپ ان کے خوف کو کیسے دور کریں گے اور فتح کیسے حاصل کریں گے؟
10. 	نئے عہدنامے کی تعلیمات اور وعدے آپ کو مصیبتوں میں صبر کرنے کی ترغیب کیسے دیتے ہیں؟
11. 	بادشاہی   کی تکمیل پر نجات کیسی ہوگی؟ یہ جان کر آپ کو کیسا محسوس ہوتا ہے کہ بادشاہی  کی تکمیل  پر ہماری نجات مکمل اور دائمی ہوگی؟
نظرِ ثانی اور جائزہ – اصل مفہوم اور مضمرات
تشدد نہ صرف گناہ کے نتیجے میں دنیا میں داخل ہوا بلکہ یہ گناہگاروں پر خدا کے انصاف کا اظہار بھی ہے۔ ہر شخص جہنم کے تشدد کا مستحق ہے۔
کیس سٹڈی
رائے امریکہ کے ایک اچھے علاقے میں رہتا تھا جہاں بہت کم تشدد ہوتا تھا۔ وہ یہ نہیں سمجھ پاتا تھا کہ دنیا کے دوسرے علاقوں میں اتنا زیادہ تشدد کیوں ہے۔ اس نے کبھی کھل کر یہ بات نہیں کہی، لیکن دل ہی دل میں وہ خود کو ان لوگوں سے بہتر سمجھنے لگا جو پرتشدد علاقوں میں رہتے تھے۔
غور و خوض کے سوالات
1. 	رائے کے رویے اور نتیجے کا تجزیہ اپنے تدریسی گروپ کے ساتھ کریں۔
2. 	دنیا کے کچھ مقامات ، دیگر مقامات سے زیادہ پرتشدد ہوتے ہیں۔ آپ کے ذہن میں سب سے زیادہ پرتشدد جگہ کون سی آتی ہے؟ کیوں؟ اس پر اپنی جماعت کے ساتھ تبادلہ خیال کر کے نتائج اخذ کریں۔
3. 	صرف خدا کا عام فضل ہی — جو اکثر اس کی کلیسیا کے ذریعے ظاہر ہوتا ہے —دنیا کو مزید پرتشدد ہونے سے روکتا ہے۔ آپ کی کلیسیا اس بارے میں کیا سوچتی ہے؟ آپ کی کلیسیا اپنے علاقے میں تشدد کم کرنے کے لیے کیا کر رہی ہے؟ کلیسیا کے رہنماؤں سے بات کریں۔ مزید کیا کِیا جا سکتا ہے؟
4. 	جو لوگ انتہائی پرتشدد علاقوں میں نہیں رہتے وہ اکثر اپنے نسبتاًپُر  امن کو اپنا اِستحقاق سمجھتے ہیں۔ لوگ اپنی حفاظت کو ایک حق کے طور پر دیکھنے لگے ہیں۔ جب یسوع کے زمانے میں ایک مینار گرنے سے 18 لوگ مر گئے، تو یسوع نے لوگوں سے کہا کہ وہ حیران نہ ہوں  کیوں کہ وہ دوسرے لوگوں سے زیادہ گناہگار تھے۔ بلکہ انہیں حیران ہونا چاہیے کہ اتنے کم لوگ تشدد کا شکار ہو رہے ہیں۔ ہمیں دنیا کے تشدد پر حیران نہیں ہونا چاہیے، بلکہ خدا کے عام فضل پر ہونا چاہیے جو کچھ جگہوں کو کم پرتشدد بناتا ہے۔ ہمیں حیران ہونا چاہیے کہ ہم اب تک زندہ ہیں۔ اس پر اپنے گروپ میں بات کریں۔
عملی مشق
1. 	اگر آپ کسی نسبتاً پرامن علاقے میں رہتے ہیں، تو اپنی کلیسیا کے 10 افراد سے کہیں کہ وہ 15  ایسی چیزیں لکھیں جن کے لیے وہ سب سے زیادہ شکر گزار ہیں۔ پھر دیکھیں کہ کیا کوئی تشدد سےمحفوظ ہونے  کا ذکر کرتا ہے یا نہیں۔
2. 	لوقا 13 : 1-5 پر ایک و عظ تیار کریں اور سنائیں۔
